મોલનાં શટર બંધ થઈ જતાં લોકોએ શટર ઉપર પણ તોડફોડ કરવાનું શરૂ કર્યું હતું. આ અંગે પોલીસને જાણ કરાતાં વેજલપુર પોલીસનો કાફલો તાત્કાલિક ઘટનાસ્થળે દોડી ગયો હતો અને લોકોનાં ટોળાંને વિખેરી પરિસ્થિતિ થાળે પડી હતી. શહેરના કોટ વિસ્તારોમાં પણ મીઠા અને ખાંડ માટે લોકોની પડીપડી કરી હતી. મીઠું ૪૦૦ રૂ. અને ખાંડ રૂ. ૮૦૦ કિલો વેચાતી થઈ હોવાની વાત વહેતી થઈ હતી. જોકે ખાંડ અને મીઠું લોકોને જે ભાવે મળે છે તે જ ભાવે વેપારીઓએ વેચાણ કર્યું હતું.